stanford-oval/wikipedia huggingface dataset:
ดราก้อนเควสต์ XI

| ดราก้อนเควสต์ XI   ドラゴンクエストXI |
| --- | --- |

ผู้พัฒนา: Square Enix Armor Project
ผู้จัดจำหน่าย: สแควร์เอนิกซ์
กำกับ: ทาเกชิ อุชิกาวะ
อำนวยการผลิต: โยซูเกะ ไซโตะ โฮกูโตะ โอกาโมโตะ (PS4) เค็นจิง โยโกตะ (3DS)
ศิลปิน: อากิระ โทริยามะ
เขียนบท: ยูจิ โฮะริอิ
แต่งเพลง: โคอิจิ ซุงิยามะ
ชุด: ดราก้อนเควสต์
เอนจิน: Unreal Engine 4 (PS4)
เครื่องเล่น: PlayStation 4 Nintendo Switch Nintendo 3DS
วางจำหน่าย: 29 กรกฎาคม 2017 (ญี่ปุ่น)   4 กันยายน 2018 (ทั่วโลก)
แนว: เกมเล่นตามบทบาท
รูปแบบ: ผู้เล่นคนเดียว
ดราก้อนเควสต์ XI (อังกฤษ: Dragon Quest XI) เป็นเกมหลักภาคที่สิบเอ็ดในชุดเกมดราก้อนเควสต์ พัฒนาและจัดจำหน่ายโดยสแควร์เอนิกซ์ ออกวางจำหน่ายแล้วเมื่อวันที่ 29 กรกฎาคม ปี 2017 ในฉบับภาษาญี่ปุ่นบนเครื่อง PlayStation 4 และเครื่อง Nintendo 3DS ส่วน Nintendo Switch อยู่ในระหว่างการพัฒนา  และมีกำหนดวางจำหน่ายฉบับภาษาอังกฤษในวันที่ 4 กันยายน 2018 โดยภาคนี้ใช้เทคโนโลยี Unreal Engine 4 ทำให้ได้กราฟิกที่มีความคมชัดสูงและเสมือนจริง
การวางเนื้อเรื่อง

ตัวละครหลักของของดราก้อนเควสต์ XI คือเด็กหนุ่มไร้เดียงสาอายุ 16 ปี นามว่า อีเลเว่น (Eleven) ที่เติบโตขึ้นมาในหมู่บ้านในชนบทอันสงบสุข เมื่อต้องเข้ารับการทำพิธีเป็นผู้ใหญ่ เขาพบว่าตัวเองนั้นคือผู้กล้าที่ครั้งหนึ่งเคยได้ช่วยโลกไว้จากความมืดมิด ซึ่งได้กลับชาติมาเกิดใหม่พร้อมภาระหน้าที่อันใหญ่หลวง และยังพบว่าแท้จริงแล้วเขาไม่ได้เกิดที่หมู่บ้านแห่งนี้ แต่ลอยมากับแม่น้ำในคืนหนึ่งแล้วมีคนมาพบเข้า สมบัติเพียงชิ้นเดียวที่ติดตัวเขามีสัญลักษณ์ของราชวงศ์อยู่
อีเลเว่นจึงออกเดินทางไปพบพระราชาแห่งอาณาจักรเฮลิโอดอร์ เพื่อหวังจะคลายข้อสงสัยทั้งเรื่องผู้กล้าและชาติกำเนิดของเขา แต่อย่างไรก็ตามเมื่อเขาไปยังปราสาท พระราชากลับสั่งจับกุมเขาในฐานะที่เขาเป็นผู้กล้า และหาว่าเขาเป็นเมล็ดพันธุ์แห่งความมืด อีเลเว่นถูกนำตัวไปขังยังคุกใต้ดินและได้รู้จักกับเอริก โจรหนุ่มวัยไล่เลี่ยกัน เขาได้แหกคุกออกมากับเอริก และตัดสินใจออกเดินทางร่วมกับผู้กล้าเพื่อออกผจญภัยต่อไป
การวางเนื้อเรื่อง > ตัวละครหลัก

| ชื่อฉบับญี่ปุ่น | ชื่อฉบับอังกฤษ | รายละเอียด |
| --- | --- | --- |
| อีเลเว่น  (イレブン) | ผู้จรัสแสง   (Luminary) | ผู้กล้าแห่งแสงจากหมู่บ้านคับเบิลสโตน |
| คามิว  (カミュ) | เอริก   (Erik) | จอมโจร/นักล่าสมบัติ |
| เวโรนิก้า  (ベロニカ Veronica) | เวโรนิก้า  (ベロニカ Veronica) | จอมเวทย์สาวสายโจมตี ฝาแฝดกับเซรีน่า |
| เซเนีย   (セーニャ) | เซรีน่า   (Serena) | จอมเวทย์สาวสายฟื้นฟู ฝาแฝดกับเวโรนิก้า |
| ซิลเวีย  (シルビア) | ซิลแวนโด   (Sylvando) | ชายหนุ่มนักเดินทาง จากเมืองพอร์โต วาลอร์ |
| โร  (ロウ) | แร็บ   (Rab) | ชายแก่ผู้เฝ้ารอวันที่จะได้พบกับผู้กล้า |
| มาร์ทิน่า  (マルティナ) | เจด   (Jade) | นักสู้สาวลึกลับ |
| กษัตริย์เดลคาเดียร์   (デルカダール王) | ราชาคาร์เนเลียน   (King Carnelian) | พระราชาแห่งอาณาจักรเฮลิโอดอร์ |
| เกรก   (グレイグ) | เฮนดริก   (Hendrik) | แม่ทัพแห่งอาณาจักรเฮลิโอดอร์ |
| โฮเมรอส   (ホメロス) | แจ็สเปอร์   (Jasper) | แม่ทัพแห่งอาณาจักรเฮลิโอดอร์ |
การวางจำหน่าย

| เครื่องเล่น | ภูมิภาค | วันวางจำหน่าย | หมายเหตุ |
| --- | --- | --- | --- |
| Nintendo 3DS | ญี่ปุ่น | 29 กรกฎาคม 2017 |  |
| PlayStation 4 | ญี่ปุ่น | 29 กรกฎาคม 2017 |  |
| PlayStation 4 | ทั่วโลก | 4 กันยายน 2018 |  |
| Microsoft Windows | ทั่วโลก | 4 กันยายน 2018 |  |
| Nintendo Switch | ทั่วโลก | 24 กันยายน 2019 | ฉบับ Dragon Quest XI S |
| PlayStation 4 Xbox One Microsoft Windows | ทั่วโลก | 5 ธันวาคม 2020 | ฉบับ Dragon Quest XI S |
Dragon Quest XI ทำยอดขายไปมากกว่า 2 ล้านชุดภายในสองวันหลังวางจำหน่ายในญี่ปุ่น โดยแบ่งเป็นฉบับ Nintendo 3DS จำนวน 1.13 ล้านชุด และฉบับ PS4 จำนวน 0.95 ล้านชุด และทำยอดขายรวมสะสมถึง 4 ล้านชุดในเดือนพฤศจิกายน 2018
ในเดือนกันยายน ค.ศ. 2019 มีการวางจำหน่ายลงเครื่องนินเท็นโด สวิตช์ ซึ่งใช้ชื่อเกมว่า Dragon Quest XI S โดยมีการอัปเดตหลายอย่างที่เครื่องเล่นอื่นไม่มี อาทิ เพิ่มเนื้อเรื่องย่อยบางส่วน, สมาชิกปาร์ตี้สามารถเดินตามตัวละครเอก, ซาวน์แทรกแบบออร์เคสตรา, เพิ่มเสียงพากย์อังกฤษและญี่ปุ่น, เพิ่มระบบแต่งงาน (รวมถึงช-ช) เป็นต้น อย่างไรก็ตาม เกมเวอร์ชันสวิตช์แสดงผลที่ความละเอียดเพียง 720p ความถี่ 30fps ซึ่งยังเป็นรอง PS4 และ Windows อยู่มาก
ในตอนแรก บริษัทนินเทนโดยืนยันว่า Dragon Quest XI S เป็นเกมฉบับเอ็กซคลูซีฟที่จะมีในเครื่องสวิตซ์เท่านั้น แต่ต่อมาในปี 2020 มีการพอร์ต Dragon Quest XI S วางจำหน่ายสำหรับเครื่องเกมอื่น
รางวัล

| ปี | รางวัล | ประเภท | ผล | อ้างอิง |
| --- | --- | --- | --- | --- |
| 2018 | Famitsu Awards | เกมแห่งปี | ชนะ |  |
| 2018 | Famitsu Awards | Excellence Prize | ชนะ |  |
| 2018 | Game Critics Awards | เกม RPG ยอดเยี่ยม | เสนอชื่อเข้าชิง |  |
| 2018 | Golden Joystick Awards | PlayStation Game of the Year | เสนอชื่อเข้าชิง |  |
| 2018 | Golden Joystick Awards | สุดยอดเกมแห่งปี | เสนอชื่อเข้าชิง |  |
| 2018 | The Game Awards 2018 | เกมสวมบทบาทยอดเยี่ยม | เสนอชื่อเข้าชิง |  |
| 2018 | Gamers' Choice Awards | Fan Favorite Role Playing Game | เสนอชื่อเข้าชิง |  |
| 2019 | D.I.C.E. Awards | เกมสวมบทบาทแห่งปี | เสนอชื่อเข้าชิง |  |
| 2019 | NAVGTR Awards | Game, Franchise Role Playing | เสนอชื่อเข้าชิง |  |
| 2019 | Italian Video Game Awards | เกมแห่งปี | เสนอชื่อเข้าชิง |  |
| 2019 | Italian Video Game Awards | Best Narrative | เสนอชื่อเข้าชิง |  |
ดยุกแห่งเคนต์

| ดยุกแห่งเคนต์ |
| --- | --- |
ตราอาร์มประจำพระองค์
เจ้าชายเอ็ดเวิร์ด ดยุกแห่งเคนต์ ดยุกแห่งเคนต์พระองค์ปัจจุบัน
สถาปนา: ค.ศ. 1710
องค์แรก: เฮนรี เกรย์ ดยุกที่ 1 แห่งเคนต์
องค์ปัจจุบัน: เจ้าชายเอ็ดเวิร์ด ดยุกแห่งเคนต์
คู่สมรส: แคทริน ดัชเชสแห่งเคนต์​
ดยุกแห่งเคนต์ (อังกฤษ: Duke of Kent) เป็นบรรดาศักดิ์ชั้นดยุกมาตั้งแต่สมัยอาณาจักรบริเตนใหญ่ และสหราชอาณาจักร โดยครั้งล่าสุดมีการพระราชทานบรรดาศักดิ์นี้ให้แก่พระราชโอรสพระองค์ที่ 4 ของพระเจ้าจอร์จที่ 5 และตั้งแต่ปีค.ศ. 1942 เป็นต้นมา บรรดาศักดิ์นี้ได้พระราชทานให้กับเจ้าชายเอ็ดเวิร์ด (ประสูติเมื่อปีค.ศ. 1935) โดยทรงเป็นพระญาติชั้นที่ 1 ของสมเด็จพระราชินีนาถเอลิซาเบธที่ 2
ประวัติศาสตร์

บรรดาศักดิ์ที่มีความเกี่ยวข้องกับเมืองเคนต์นั้นปรากฏครั้งแรกตั้งแต่สมัยราชอาณาจักรเคนต์ ซึ่งถือเป็นหนึ่งในเจ็ดอาณาจักรของแองโกล-แซ็กซอนซึ่งในภายหลังได้ถูกผนวกเข้ากับราชอาณาจักรอังกฤษ โดยปรากฏหลักฐานของพระมหากษัตริย์ที่ปกครองตั้งแต่ค.ศ. 449 และภายหลังในปีค.ศ. 825 ราชอาณาจักรเคนต์ได้ถูกตีแตกโดยพระเจ้าเอ็กเบิร์ตแห่งเวสเซ็กส์ เคนต์จึงกลายมาเป็นเมืองในปกครองของเวสเซ็กซ์ และจึงถูกปกครองโดยพระมหากษัตริย์ของเวสเซ็กส์แทน โดยอิสสริยยศของพระมหากษัตริย์แห่งเคนต์ได้กลายมาเป็นอิสสริยยศสำหรับองค์รัชทายาท โดยเจ้าชายเอเธลวูลฟ์ ซึ่งเป็นพระโอรสพระองค์ใหญ่ของพระเจ้าเอ็กเบิร์ตแห่งเวสเซ็กส์ ได้รับการราชาภิเษกเป็นกษัตริย์แห่งเคนต์ในปีค.ศ. 825  ต่อมาในค.ศ. 860 ราชอาณาจักรเคนต์ได้สูญเสียสถานะของราชอาณาจักรไปโดยสิ้นเชิงภายหลังจากการผนวกรวมเป็นส่วนหนึ่งของราชอาณาจักรเวสเซกซ์
ดยุกแห่งเคนต์

บรรดาศักดิ์ดยุกแห่งเคนต์ ได้มีการนำมาพระราชทานถึงสามสมัย โดยในสมัยแรกคือปีค.ศ. 1710 สมัยที่สองคือค.ศ. 1799 โดยผนวกเข้ากับสแตรธเอิร์น และสมัยปัจจุบันในปีค.ศ. 1934 โดยก่อนหน้านี้ได้มีการใช้เป็นบรรดาศักดิ์เอิร์ลแห่งเคนต์แทน
ดยุกแห่งเคนต์ > ดยุกแห่งเคนต์ สมัยแรก(ค.ศ. 1710)

เฮนรี เกรย์ ดยุกที่ 1 แห่งเคนต์ (1671-1740)
แอนโธนี เกรย์ เอิร์ลแห่งฮาโรลด์ (1696–1723) บุตรชายคนโตของดยุกที่ 1 รับบรรดาศักดิ์สืบต่อจากบิดาโดยที่ไม่มีบุตรรับสืบตระกูลต่อ
จอร์จ เกรย์ เอิร์ลแห่งฮาโรลด์ (1732-1733) บุตรชายคนที่สามของดยุกที่ 1 ซึ่งเสียชีวิตตั้งแต่ยังเด็ก
ดยุกแห่งเคนต์ > ดยุกแห่งเคนต์และสแตรธเอิร์น (ค.ศ. 1799)

เจ้าชายเอ็ดเวิร์ด พระโอรสลำดับที่ 3 ของพระเจ้าจอร์จที่ 3 แห่งสหราชอาณาจักร และทรงเป็นพระราชบิดาในสมเด็จพระราชินีนาถวิกตอเรีย โดยพระองค์สิ้นพระชนม์โดยปราศจากพระราชโอรส
ดยุกแห่งเคนต์ > ดยุกแห่งเคนต์ สมัยที่ 2 (ค.ศ. 1934)

เจ้าชายจอร์จ ดยุกที่ 1 แห่งเคนต์ (1902–1942) พระราชโอรสลำดับที่ 4 ของพระเจ้าจอร์จที่ 5
เจ้าชายเอ็ดเวิร์ด ดยุกที่ 2 แห่งเคนต์ (ประสูติเมื่อ ค.ศ. 1935) พระโอรสพระองค์ใหญ่ของดยุกที่ 1
ดยุกแห่งเคนต์ > ดยุกแห่งเคนต์ สมัยที่ 2 (ค.ศ. 1934) > ลำดับการสืบตระกูล

เจ้าชายจอร์จ ดยุกแห่งเคนต์ (20 ธันวาคม 1902 – 25 สิงหาคม 1942)
เจ้าชายเอ็ดเวิร์ด ดยุกแห่งเคนต์ (ประสูติ 9 ตุลาคม 1935)
(1) จอร์จ วินด์เซอร์ เอิร์ลแห่งเซนต์แอนดรูวส์ (เกิด 26 มิถุนายน 1962)
(2) เอ็ดเวิร์ด วินด์เซอร์ ลอร์ดดาวน์แพทริก (เกิด 2 ธันวาคม 1988)
(3) ลอร์ดนิโคลัส วินด์เซอร์ (เกิด 25 กรกฎาคม 1970)
(4) อัลเบิร์ต วินด์เซอร์ (เกิด 22 กันยายน 2007)
(5) ลีโอโพลด์ วินด์เซอร์ (เกิด 8 กันยายน 2009)
(6) หลุยส์ วินด์เซอร์ (เกิด 27 พฤษภาคม 2014)
(7) เจ้าชายไมเคิลแห่งเคนต์ (ประสูติ 4 กรกฎาคม 1942)
(8) ลอร์ดเฟรเดอริก วินด์เซอร์ (เกิด 6 เมษายน 1979)
ดูเพิ่ม

เคนต์
เอิร์ลแห่งเคนต์
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ
ดอนทรายใต้น้ำ

ดอนทรายใต้น้ำระหว่างเซนต์แอกเนสและกิวบนหมู่เกาะซิลี นอกฝั่งคอร์นวอล ประเทศอังกฤษ สหราชอาณาจักร
ในวิชาสมุทรศาสตร์ ธรณีสัณฐานวิทยาและโลกศาสตร์ ดอนทรายใต้น้ำ (อังกฤษ: shoal, sandbank, sandbar, หรือ gravelbar) เป็นสันดอน ตลิ่งหรือดอนทรายที่จมอยู่ใต้น้ำตามธรรมชาติ ประกอบด้วยหรือปกคลุมด้วยทรายหรือวัสดุร่วนอื่น และยกขึ้นจากชั้นหินแหล่งน้ำจนใกล้ผิวน้ำ มักหมายถึงสันดอน ตลิ่งหรือดอนทรายที่สูงพอเป็นอันตรายต่อการเดินเรือ
คำนี้ยังใช้ได้หลายอย่างซึ่งอาจมีความหมายคล้ายหรือแตกต่างจากที่ใช้ในวรรณกรรมภูมิศาสตร์ ธรณีสัณฐานวิทยาและสมุทรศาสตร์ บางทีคำนี้หมายถึง (1) ที่ค่อนข้างตื้นใด ๆ ใต้ลำน้ำ ทะเลสาป ทะเลหรือแหล่งน้ำอื่น (2) บริเวณหินที่ก้นสมุทรภายในพื้นที่ที่ทำแผนที่เพื่อความมุ่งหมายการเดินเรือ (3) การเติบโตของพืชพรรณที่ก้นทะเลสาบลึกที่เกิดที่ทุกความลึก (4) "shoal" ยังเป็นกริยาหมายถึงกระบวนการเปลี่ยนจากระดับน้ำลึกมาระดับน้ำตื้นกว่า
ดอนญ่าควีนสิริกิติ์

| ดอนญ่าควีนสิริกิติ์ |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Rubiales
วงศ์:: Rubiaceae
สกุล:: Mussaenda
สปีชีส์:: 'Mussaenda philippica

ดอนญ่าควีนสิริกิติ์ (ชื่อวิทยาศาสตร์: Mussaenda philippica 'Queen Sirikit', อังกฤษ: Dona Queen Sirikit) เป็นพุ่มไม้ประดับของฟิลิปปินส์ ดอกสีชมพูอ่อนมีกลีบ 5 กลีบ ขอบกลีบเป็นสีชมพูเข้ม ออกดอกเกือบตลอดทั้งปี เมื่อครั้งที่พระบาทสมเด็จพระบรมชนกาธิเบศร  มหาภูมิพลอดุลยเดชมหาราช  บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินเยือนฟิลิปปินส์เมื่อ พ.ศ. 2506 รัฐบาลฟิลิปปินส์ได้ขอพระราชทานตั้งชื่อตามพระนาม สมเด็จพระนางเจ้าฯ พระบรมราชินีนาถ
ดูเพิ่ม

ดอนญ่าออโรร่า
กุหลาบควีนสิริกิติ์
แคทลียาควีนสิริกิติ์
ดอนนา ซัมเมอร์

| ดอนนา ซัมเมอร์ |
| --- | --- |
ซัมเมอร์ระหว่างการบันทึกเสียงในปี 1977
ข้อมูลพื้นฐาน
ชื่อเกิด: LaDonna Adrian Gaines ลาดอนนา เอเดรียน เกนส์
เกิด: 31 ธันวาคม ค.ศ. 1948
เสียชีวิต: 17 พฤษภาคม ค.ศ. 2012 (63 ปี)
แนวเพลง: ดิสโก้ ,แด๊นส์, ฟังก์, ไฮเอนเนอร์จี, อาร์แอนด์บี, โซล, เฮาส์, ร็อก, กอสเปล
อาชีพ: นักร้อง นักแต่งเพลง นักแสดง
ช่วงปี: 1971-2012
ค่ายเพลง: Casablanca, Geffen, Atlantic, Mercury, Epic, Burgundy
ดอนนา ซัมเมอร์  (อังกฤษ: Donna Summer) (ชื่อเกิด LaDonna Adrian Gaines) เกิดเมื่อวันที่ 31 ธันวาคม ค.ศ. 1948 เป็นนักร้อง นักประพันธ์เพลง ศิลปิน ชาวอเมริกัน เป็นที่รู้จักในงานเพลงแบบแด๊นซ์ มีเพลงดังในช่วงปลายทศวรรษที่ 1970 ได้แก่เพลง  "Love to Love You Baby", "I Feel Love", "Hot Stuff", "MacArthur Park" และ "Bad Girls"  เป็นเจ้าของฉายาว่า "ราชินีแห่งดิสโก้"
นอกจากเพลงดิสโก้แล้ว ดอนนา ยังมีเพลงแบบอาร์แอนด์บีร่วมสมัย ร็อก ป็อป หรือแม้แต่กอสเปล ดอนนา ซัมเมอร์ เป็นศิลปินหญิงที่มีเพลงดังในช่วง ทศวรรษที่ 1970-1980 มีอัลบั้มที่อันดับ 1 บนนิตยสารบิลบอร์ดถึง 3 ครั้งติดต่อกัน และยังเป็นศิลปินหญิงคนแรกที่มีเพลงอันดับ 1 ถึง 4 เพลงในช่วงระยะเวลา 12 เดือน และมียอดขายอัลบั้มทั่วโลกรวมมากกว่า 100 ล้านชุด
ชื่อ ดอนนา ซัมเมอร์ ที่เธอใช้ในการแสดง มาจากนามสกุล ซอมเมอร์ (Sommer) หลังจากเธอสมรสครั้งแรกกับ เฮลมุต ซอมเมอร์ นักแสดงชาวเยอรมนี ระหว่างปี ค.ศ. 1973 ถึง 1975
ซัมเมอร์เสียชีวิตในวัย 63 ปี ด้วยโรคมะเร็งปอดที่ไม่เกี่ยวข้องกับการสูบบุหรี่   เธอเชื่อว่าอาการเจ็บป่วยของเธอเกิดจากการสูดดมสารพิษเนื่องจากเหตุการณ์ 9/11 ในนครนิวยอร์ก ที่เธอเป็นหนึ่งในผู้รอดชีวิตพร้อมกับสามีและบุตรสาว
ดอนต์ครายแดดดี

| "ดอนต์ครายแดดดี"> เพลงโดยเอลวิส เพรสลีย์ |
| --- | --- |
ด้านบี: "Rubberneckin'"
วางจำหน่าย: ค.ศ. 1969
บันทึกเสียง: 15 มกราคม ค.ศ. 1969
แนวเพลง: Country
ความยาว: 2:50
ผู้ประพันธ์เพลง: สก๊อตต์ เดวิส
ดอนต์ครายแดดดี (อังกฤษ: Don't Cry Daddy) เป็นเพลงที่แต่งโดย สก๊อตต์ เดวิส (รู้จักกันดีในชื่อ แม็ก เดวิส) และบันทึกเสียงโดย เอลวิส เพรสลีย์ ในวันที่ 15 มกราคม ค.ศ. 1969 และวางจำหน่ายเป็นซิงเกิล บางคนคิดว่ามันเป็นเพลงปลอบใจพิจารณาว่าพ่อของเอลวิสกลายเป็นพ่อม่ายกับการตายของภรรยาของเขาในปี ค.ศ. 1958
แหล่งข้อมูลอื่น

Elvis fans' comments and feelings about "Don't Cry Daddy" song เก็บถาวร 2012-04-14 ที่ เวย์แบ็กแมชชีน
เนื้อเพลงเต็มของเพลงนี้ ที่เมโทรลิริกส์
ดอน คิง

ดอน คิง
ดอน คิง (อังกฤษ: Don King) มีชื่อเต็มว่า โดนัลด์ ดอน คิง (Donald Don King) เกิดเมื่อวันที่ 20 สิงหาคม ค.ศ. 1931 ที่เมืองคลีฟแลนด์ รัฐโอไฮโอ สหรัฐอเมริกา เมื่อตอนอายุ 14 เคยติดคุกข้อหาฆ่าคนตายมาแล้ว ดอน คิง เริ่มอาชีพในวงการมวยด้วยการเป็นผู้จัดการให้กับ เออร์นี่ เชฟเวอร์ นักมวยรุ่นเฮฟวี่เวท และเริ่มมีชื่อเสียงจากการเป็นโปรโมเตอร์ผู้จัดศึก "The Rumble in the Jungle" ในปี ค.ศ. 1974 ที่กรุงกินชาซา ประเทศซาอีร์ ซึ่งเป็นการป้องกันตำแหน่งแชมป์โลกในรุ่นเฮฟวี่เวทระหว่าง จอร์จ โฟร์แมน กับ มูฮัมหมัด อาลี ซึ่งมวยคู่นี้ได้สร้างปรากฏการณ์หลายอย่างให้เกิดขึ้นในโลกด้วย ไม่เพียงแต่เป็นการแข่งขันกีฬาธรรมดา แต่ยังมีนัยแฝงทางการเมืองรวมอยู่ด้วย เนื่องจากขณะนั้นกระแสทางการเมืองทั่วโลกกำลังต่อต้านชนชาติผิวสี แต่การที่ดอน คิง กล้าเข้าไปจัดมวยชิงแชมป์โลกถึงใจกลางทวีปแอฟริกา นับเป็นการท้าทายอย่างยิ่ง และมวยคู่นี้จบลงที่อาลีเป็นฝ่ายชนะน็อกไปในยกที่ 8 ได้กลับมาเป็นแชมป์โลกสมัยที่ 2 ทั้ง ๆ ที่เกมการชกก่อนหน้านั้นเป็นไปอย่างชนิดที่อาลีเป็นรองสุดกู่ ท่ามกลางเสียงครหาว่าผู้จัดเจตนาขึงเชือกกั้นเวทีให้หย่อน เพื่อที่จะให้อาลีพยายามโยกหลบหมัดของโฟร์แมนได้สะดวก อีกทั้งฝ่ายโฟร์แมนเองก็ได้บอกภายหลังการชกว่า ตนถูกเอาเปรียบแทบทุกอย่าง
ในทศวรรษที่ 80 และ 90 เรียกได้ว่าเป็นยุคทองของ ดอน คิง เมื่อยอดนักมวยของโลกหลายต่อหลายคนทยอยเข้ามาอยู่ในสังกัด ไม่ว่าจะเป็น ซาลวาดอร์ ซานเชส, ไมค์ ไทสัน, โรแบร์โต้ ดูรัน, อเล็กซิส อาร์กูเอลโล่, ฮูลิโอ ซีซาร์ ชาเวซ, ริคาร์โด้ โลเปซ เป็นต้น พร้อมกันนั้น ดอน คิง ยังได้เปิด "ดอน คิง โปรโมชั่น" (Don King Promotion) บริษัทของตัวเองอย่างเป็นทางการในปี ค.ศ. 1970
ดอน คิง นับได้ว่าเป็นผู้สร้างปรากฏการณ์ให้กับวงการมวยสหรัฐและวงการมวยโลกอย่างแท้จริง โดยเป็นผู้จุดกระแสสร้างสีสันให้กับการประกบคู่มวย โดยสร้างสีสันให้แก่การชก เช่น การโชว์แสงสีระหว่างหรือก่อนการชก การเปิดตัวนักมวย รวมทั้งยังนำเสนอแม้แต่ตัวเองด้วยผ่านการไว้ทรงผมที่ฟูฟองตั้งตรงตลอดเวลา อันเป็นเอกลักษณ์เฉพาะตัว และมักขึ้นไปแสดงตัวบนเวทีให้ผู้ชมให้เห็นกันเสมอ ๆ  อีกทั้งยังเป็นผู้เริ่มการจัดศึกมวยโลกขึ้นที่ลาสเวกัส รัฐเนวาดา อีกด้วย เพื่อดึงดูดความน่าสนใจและดึงดูดนักเล่นพนันทั้งหลาย เนื่องจากก่อนหน้านั้นศูนย์กลางของวงการมวยโลกและมวยสหรัฐจะอยู่ที่สนามเมดิสัน สแควร์ การ์เด้น ในมหานครนิวยอร์ก
หน้าปกดีวีดีภาพยนตร์เรื่อง Don King: Only in America
ดอน คิง ได้ชื่อว่าเป็นผู้ทรงอิทธิพลอันดับหนึ่งของวงการมวยโลก เป็นผู้ที่เชื่อว่ามีอิทธิพลเหนือสถาบันมวยใด ๆ  โดยมีกลุ่มมาเฟียที่ลาสเวกัสให้การสนับสนุนอยู่  ถูกครหาว่าเป็นผู้อยู่เบื้องหลังการให้คะแนนที่ค้านสายตาผู้ชมหลายครั้ง ถูกฟ้องร้องดำเนินคดีทางศาลหลายต่อหลายครั้ง แต่ก็รอดตัวมาได้ทุกครั้ง ปัจจุบันได้โอนถ่ายงานส่วนหนึ่งไปให้แก่ลูกชายคือ คาร์ล คิง เป็นผู้ดูแล
ในภาพยนตร์

ในปี ค.ศ. 1997 ได้มีผู้สร้างภาพยนตร์ทางโทรทัศน์สร้างภาพยนตร์เรื่องหนึ่ง เป็นชีวประวัติของดอน คิง ใช้ชื่อว่า Don King: Only in America โดยมีวิง เรมส์ รับบทเป็นดอน คิง  ซึ่งภาพยนตร์เรื่องนี้ได้รับความนิยมอย่างในสหรัฐอเมริกาและได้รับรางวัลหลายรางวัลและได้รับรางวัลภาพยนตร์ทางโทรทัศน์ยอดเยี่ยมอีกด้วย
และในปีเดียวกัน ดอน คิง ยังได้ปรากฏตัวสั้น ๆ ในภาพยนตร์เรื่อง The Devil's Advocate ที่แสดงนำโดย เคียนู รีฟส์ และอัล ปาชิโน ในฉากที่ปาชิโนพารีฟส์ไปชมการแข่งขันชกมวยของรอย โจนส์ จูเนียร์ ที่ ดอน คิง เป็นผู้จัด โดยแสดงเป็นตัวของตัวเอง
แหล่งข้อมูลอื่น

เว็บไซต์ดอน คิง โปรโมชั่น เก็บถาวร 2007-03-21 ที่ เวย์แบ็กแมชชีน
ข้อมูลของภาพยนตร์เรื่อง Don King: Only in America
ดอกเตอร์สเตรนจ์

| ดอกเตอร์สเตรนจ์> ข้อมูลการจัดพิมพ์ |
| --- | --- |
ผู้จัดพิมพ์: มาร์เวลคอมิกส์
ปรากฏตัวครั้งแรก: Strange Tales #110  (มิถุนายน 1963)
สร้างสรรค์โดย: สแตน ลีและศิลปินผู้ช่วยสตีฟ ดิทโก้
ข้อมูลในเรื่อง
ชื่อจริง: ดอกเตอร์สตีเฟ่น วินเซนต์ สเตรนจ์
นามแฝง: มาสเตอร์ ออฟ มิสติค อาร์ต,จอมเวทย์สูงสุด
สปีชี่ส์: ชาวโลก/มนุษย์
ถิ่นกำเนิด: สหรัฐ
สังกัดทีม: อเวนเจอร์ส ดีเฟนด์เดอร์ส อิลลูมิเนติ
ความสามารถ: ความสามารถตั้งแต่การสะกดจิต การสร้างภาพลวงตา การปล่อยพลังเวทมนตร์โจมตี ไปจนถึงการถอดจิตเดินทางข้ามมิติและเวลา ทักษะการต่อสู้ ศาสตร์มืด บินได้ด้วยผ้าคลุม
ดอกเตอร์ สเตรนจ์ (อังกฤษ: Doctor Strange) หรือ ดอกเตอร์สตีเฟ่น วินเซนต์ สเตรนจ์ เป็นผลงานซุปเปอร์ฮีโร่ของค่ายมาร์เวล โดยนักเขียน สแตน ลีและศิลปินผู้ช่วย สตีฟ ดิทโก้โดยเป็นตัวละครออกโรงครั้งแรกในการ์ตูน Strange Tales #110 (มิถุนายน 1963)
เนื้อเรื่อง

Dr Stephen Strange เป็นหมอผ่าตัดอันดับหนึ่งที่ New York แต่เขาได้ปล่อยให้ความหยิ่งทะนงและเห็นแก่ตัวเข้าครอบงำ เขาจะรักษาคนที่มีเงินและสร้างชื่อเสียงให้เขาได้เท่านั้น จนคืนหนึ่ง       สตีเฟนได้ประสบอุบัติเหตุ และมันทำให้เขาได้เสียการควบคุมมืออย่างละเอียดที่หมอผ่าตัดต้องใช้ เขาได้เสียสิ่งเดียวในชีวิตที่มีความหมายกับเขาไป สตีเฟนจึงยอมลองรักษากับแพทย์ทุกคน จนในที่สุดเขาได้ลองการรักษาทุกทางไม่ว่ามันจะต้องใช้เงินเท่าไรหรือมันจะหลอกลวงหรือไม่ สตีเฟนได้ใช้เงินทั้งหมดที่มีของเขาไปอย่างรวดเร็ว
จนในที่สุดเขาได้ข่าวลือของ The Ancient One จอมเวทย์ผู้ที่อยู่กลางเทือกเขาในประเทศธิเบต แต่ Ancient One ก็ไม่ยอมใช้เวทย์รักษาเขา หากแต่บอกว่าจสอนการใช้เวทย์เพื่อให้เขาได้ช่วยคนในทางอื่นแทน
แต่นั้นไม่ใช่สิ่งที่สตีเฟนต้องการ รวมกับที่โดนหลอกมาหลายหน เขาจึงพยายามจะเดินทางกลับแต่ได้มีพายุมาขวางทางทำให้เขาต้องหลบพักอยู่กับ Ancient One และ มอร์โดลูกศิษย์
คืนนั้นมอร์โดได้แอบร่ายคาถาส่งโครงกระดูกทำร้ายอาจารย์ของตัวเอง แต่สตีเฟนได้เห็นเหตุการ์ณทั้งหมด และหลังจากได้เห็นว่า The Ancient one นั้นมีพลังอำนาจจริงๆทำให้เขาเปลี่ยนใจ และพยายามจะเปิดโปงแผนร้ายขอมอร์โด แต่ทำให้เขาโดนมอร์โดร่ายคาถาปิดปากไม่ให้บอกความจริง
ทำให้Ancient One ได้เห็นความกล้าหาญของสตีเฟน และเปิดเผยว่าเขามีโอกาสที่จะได้เป็นถึงสุดยอดแห่งเวทย์ หรือ Sorcerer Supreme ทำให้สตีเฟนยอมเข้าเป็นลูกศิษย์ของ Ancient one
หลังจากศึกษามาหลายปี สตีเฟนก็สามารถที่จะเรียกพลังจากเทพลึกลับสามองค์ที่เรียกรวมกันว่า Vishanti (Agamotto, Hoggoth, Oshtur) จากแหล่งพลังอื่นๆทั้งปีศาจและเทพ รวมทั้งวัตถุทรงพลังทางคาถาเช่น Eye of Agamotto ที่สามารถทำให้ผู้ใช้เห็นความจริง ไม่ว่าจะเป็นการโกหกหรือปลอมตัว และ cloak of levitation ที่สามารถทำให้ลอยตัวได้ นอกจากนั้นสตีเฟนสามารถเดินทางทะลุมิติโดยถอดวิญญานโดยไม่สามารถมองเห็นได้ด้วยตาเปล่าและเทคโนโลยี่ส่วนใหญ่
ภายหลัง สตีเฟนได้ย้ายกลับมาที่ New York( 177A Bleecker Street, Greenwich Village) และเริ่มอาชีพเป็นที่ปรีกษาทางคาถา ติดตามโดยผู้รับใช้ wong ช่วงแรก สตีเฟนได้แยกตัวออกจากเหล่าฮีโร่อย่างชัดเจน จนเขาโดยล่อลวงโดยโลกีให้สู้กับธอร์ และได้ร่วมผจญภัยกับสไปเดอร์แมนหลายหน และในระหว่างการสู้กับ Dormanuuศัตรูตัวหลักของเขา ผู้ครองมิติ dark dimension เขาได้รับความช่วยเหลือจาก Clea หลานสาวและได้ตกหลุมรักกัน
สตีเฟนได้ตั้งทีมชื่อ Defenders ซึ่งตอนต้นมีสมาชิกคือ Namor, Hulk และ Silver surfer และสมาชิกได้เปลี่ยนไปเรื่อยๆตามสถานการ์ณต้องการ โดยมี สตีเฟนเป็นคงเรียกรวมทีม
ระดับพลังของสตีเฟน เป็นระดับ cosmic ที่ได้รับการนับถือจากทั้ง In-Betweenerและ Beyonder. เขาถูกเรียกว่า sorcerrer supreme และ ถือว่าเป็นผู้ที่มาอาคมแข็งแกร่งที่สุดในจักรวาล
อาวุธและเครื่องมือ

The Eye of Agamottoi : ดวงตาที่จะเปิดเผยความจริงทุกสิ่งให้ผู้ใส่ได้เห็น
The Cloak of Levitation ผ้าคลุมที่จะทำให้ผู้ใส่สามารถลอยตัวและบินได้
The Orb of Agamottou : ลูกแก้ววิเศษที่ใช้มองที่ไหนก็ได้ในโลก
The Wand of Watoomb : คฑาที่ใช้เพิ่มพลังเวทย์ที่เขาใช้
The Book of the Vishanti : หนังสือเวทมนตร์ที่รวมคาถาและอาคมที่เป็นมนตราศักดิ์สิทธิและบริสุทธิ์เท่านั้น
ดอนต์บีครูเอล

| "Don't Be Cruel" |
| --- | --- |

เพลงโดยเอลวิส เพรสลีย์
ด้านบี: "Hound Dog"
วางจำหน่าย: 13 กรกฎาคม ค.ศ. 1956
บันทึกเสียง: 2 กรกฎาคม ค.ศ. 1956 New York
แนวเพลง: ร็อกแอนด์โรล, ร็อกอะบิลลี
ความยาว: 2:04
ค่ายเพลง: อาร์ซีเอเรเคิดส์
ผู้ประพันธ์เพลง: ออติส แบล็คเวลล์, เอลวิส เพรสลีย์
โปรดิวเซอร์: Steve Sholes, เอลวิส เพรสลีย์
ดอนต์บีครูเอล (อังกฤษ: Don't Be Cruel) เป็นเพลงที่บันทึกเสียงโดย เอลวิส เพรสลีย์ และเขียนโดย ออติส แบล็คเวลล์ ในปี ค.ศ. 1956 ต่อมาได้รับการเข้าสู่ Grammy Hall of Fame ในปี ค.ศ. 2002 เพลงนี้มีการจัดอันดับในปัจจุบันเป็นเพลงที่ยิ่งใหญ่ที่สุดอันดับที่ 92 ของเวลาทั้งหมดรวมทั้งเป็นเพลงที่ห้าที่ดีที่สุดของปี ค.ศ. 1956 โดย Acclaimed Music
แหล่งข้อมูลอื่น

BBC - Desert Island Discs - Castaway : Suzi Quatro (Adobe Flash or MP3) at BBC (streamed copy where licensed). Desert Island Discs is a radio programme in which guest castaways choose eight records to take with them to a mythical desert island. Quatro's first choice is "Don't Be Cruel" (at time 2:04)
เนื้อเพลงเต็มของเพลงนี้ ที่เมโทรลิริกส์
ดอนนี ออสมอนด์

| ดอนนี ออสมอนด์ |
| --- | --- |

ข้อมูลพื้นฐาน
ชื่อเกิด: โดนัลด์ คลาร์ก ออสมอนด์
เกิด:  (1957-12-09) 9 ธันวาคม ค.ศ. 1957 (66 ปี)
ที่เกิด: ออกเดน ยูทาห์ สหรัฐอเมริกา
อาชีพ: นักร้อง นักแสดง พิธีกร
ช่วงปี: 1961 – ปัจจุบัน
โดนัลด์ คลาร์ก ออสมอนด์ (อังกฤษ: Donald Clark Osmond) เกิดเมื่อวันที่ 9 ธันวาคม ค.ศ. 1957 ที่ออกเดน ยูทาห์ สหรัฐอเมริกา เป็นนักร้องชาวอเมริกัน นักดนตรี นักแสดง ออสมอนด์ยังเป็นพิธีกรรายการทอล์กโชว์ เกมโชว์ โปรดิวเซอร์เพลง นักแข่งรถ นักเขียน เขาเป็นที่รู้จักโดยเป็นสมาชิกวง ดิ ออสมอนด์ส และคู่ดูโอกับน้องสาวในวง ดอนนีแอนด์แมรี
นอกจากนี้เขายังได้รับชื่อเสียงจากความสำเร็จของซีรีส์วาไรตี้เรื่อง Donny & Marie ในปี พ.ศ. 2519–2522 ซึ่งออสมอนด์เป็นเจ้าภาพร่วมกับมารี ออสมอนด์ น้องสาวของเขา คู่หู Donny & Marie ยังออกซีรีส์เพลงฮิตติดอันดับท็อปเท็นและอัลบั้มทองคำ ทั้งยังเป็นพิธีกรรายการทอล์คโชว์ที่ได้รับการเสนอชื่อเข้าชิงรางวัล Daytime Emmy Award ในปี 1998–2000 เมื่อเร็วๆ นี้ Donny & Marie เกษียณจากการเป็นพนักงานต้อนรับในลาสเวกัสเป็นเวลา 11 ปีที่ Flamingo Las Vegas ในปี 2019
นอกจากนี้เขายังประสบความสำเร็จในการแข่งขันรายการเรียลลิตี้ทีวี 2 รายการ โดยชนะรายการ Dancing with the Stars ซีซั่นที่ 9 และได้รับรางวัลรองชนะเลิศรายการ The Masked Singer ซีซั่นที่ 1 นอกจากนี้เขายังเป็นเจ้าภาพรายการเกมโชว์ Pyramid ตั้งแต่ปี 2545 ถึง 2547
ดองคัสเตอร์

โบสถ์เซนต์จอร์จ มีต้นไม้ตัดแต่งเป็นรูปนักบุญตั้งอยู่ด้านหน้า
ปราสาท Conisbrough ในสมัยศตวรรษที่ 12 เปิดให้ประชาชนทั่วไปเข้าชม จัดเป็นมรดกแห่งชาติอังกฤษ
ดองคัสเตอร์ (อังกฤษ: Doncaster) เป็นชื่อเมืองหนึ่งในอังกฤษ ตั้งอยู่ในมณฑลเซาท์ยอร์กเชอร์ อยู่ห่างจากเมืองเชฟฟีลด์ 20 ไมล์
สภาพทางภูมิศาสตร์และประชากร

ดองคัสเตอร์เป็นเมืองที่อยู่นอกกรุงลอนดอนที่มีจำนวนประชากรมากที่สุดเป็นอันดับที่ 15 ของสหราชอาณาจักร ตัวเมืองถือกำเนิดขึ้นตั้งแต่ยุคโรมัน มีความมั่งคั่งเนื่องจากเป็นศูนย์กลางทางการคมนาคมและอุตสาหกรรมเหมืองถ่านหิน จนกระทั่งเมื่อมีการปิดเหมือนถ่านหินเมื่อประมาณปี 1970-1990 เมืองนี้ก็ได้มีโรงงานอุตสาหกรรมใหม่ ๆ เข้ามาตั้งอยู่เป็นจำนวนมาก เนื่องจากจากอยู่ในจุดที่เหมาะสมต่อการคมนาคมติดต่อกับส่วนอื่นของสหราชอาณาจักร
การแข่งขันม้า

เมื่อประมาณศตวรรษที่ 16 ดองคัสเตอร์มีการค้าขายด้วยรถม้า ทำให้มีการเลี้ยงและผสมพันธุ์ม้า ซึ่งต่อมาได้กลายเป็นจุดเริ่มต้นของการแข่งขันม้า มีข้อมูลยืนยันว่ามีการแข่งขันม้าตั้งแต่ต้นศตวรรษที่ 17
ดองคัสเตอร์เป็นเมืองที่ร่ำรวยมาตั้งแต่สมัยโบราณ เมืองนี้เป็นที่รู้จักในเรื่องเจ้าของที่ดินผู้ร่ำรวยที่มีที่ดินผืนใหญ่และบ้านอันหรูหรา อย่างเช่น Brodsworth Hall, Cantley Manor, Nether Hall, Wheatley Hall, Hickleton Hall และ Cusworth Hall
ปัจจุบันนี้ ดองคัสเตอร์เป็นศูนย์กลางการคมนาคม โดยตั้งแต่อยู่บนทางหลวงสายเหนือหรือ A1 เป็นเส้นทางหลักที่เชื่อมระหว่างลอนดอนกับเอดินบะระ
เหมืองถ่านหินและการขยายตัวของอุตสาหกรรม

ตั้งแต่ปลายศตวรรษที่ 18 จนถึงศตวรรษที่ 20 ดองคัสเตอร์ได้เป็นศูนย์กลางด้านอุตสาหกรรม มีการใช้เส้นทางคมนาคมเชื่อมต่อกับเมืองอื่นๆ โดยเฉพาะทางน้ำ ทำให้เป็นเมืองที่คับคั่งและมีคนอพยพเข้ามาเป็นจำนวนมาก ในพื้นที่ของดองคัสเตอร์ยังเป็นแหล่งถ่านหินที่สำคัญ อาจกล่าวได้ว่าถ่านหินเป็นสิ่งที่ช่วยเร่งอัตราการเพิ่มของประชากรในเมือง เส้นทางคมนาคมทางน้ำ อย่างเช่น แม่น้ำดอน ใช้ในการขนส่งถ่านหินจากดองคัสเตอร์ไปยังแหล่งผลิตเหล็กกล้าที่รอเทอรัม หรือเชฟฟีลด์
จากอุตสาหกรรมเหมืองถ่านหิน ทำให้เกิดอุตสาหกรรมขั้นที่สองและสามตามมา ได้แก่
อุตสาหกรรมผลิตแก้วขนาดใหญ่ใช้ถ่านหินเป็นเชื้อเพลิงในเตาเผา ทุกวันนี้ยังคงมีโรงงานผลิตแก้วคุณภาพสูงเหล่านี้